A történet hét fő részre van osztva "(Föld, Víz, Tűz, Szél, Ég, Nap és hold, Tökéletes fény)". A könyv cselekménye a Szekigaharai csatától Muszasi és Szaszaki Kodzsiró párbajáig tart. A történet alatt megfigyelhetjük hogyan fejlődik Muszasi személyisége egy egyszerű vidéki emberéből egy legendás kardforgatóévá, aki kifejleszti a saját harcművészeti iskoláját, a Niten Icsi-rjút (más néven 二天一, niten icsi, szó szerint két menny mint egy, vagy 二刀一, nitó icsi azaz két kard mint egy). A regény szerint ezt a technikát a Taikó ihlette.